सी : जिन लोगों के नाम ‘सी’ से शुरू होते हैं, वे सफलता के मामले में भी सिक्योर होते हैं। यानी, इन लोगों को हर क्षेत्र में सफलता मिलती है। शक्ल-ओ-सूरत से यह काफी खूबसूरत और आकर्षक होते हैं और हमेशा किस्मत साथ लेकर चलते हैं। मतलब ये लोग काम के मामलों में बहुत खुशकिस्मत होते हैं और आगे बढ़ने से इन्हें कोई रोक नहीं सकता। खुद को हमेशा व्यवस्थित और बेहतर बनाए रखना इन्हें बेहद पसंद होता है इसीलिए यह खुद को आकर्षक बनाए रखने में कोई कसर नहीं छोड़ते। दूसरों के दुख-दर्द में साथ देना और मदद करना इनकी खासियत होती है। खुशी में न सही, लेकिन गम में यह कभी किसी का साथ नहीं छोड़ते और अंत तक निभाते हैं। स्वभाव से काफी इमोशनल और कभी-कभी चंचल होते हैं। रोमांस और प्यार के मामले में यह बहुत खुले होते हैं। यदि इन्हें अपने हिसाब से कोई न मिले, तो भी ये मस्त होकर अकेले भी खुशी से रह लेते हैं। लेकिन, ये जिन्हें पसंद करते हैं, उनके बेहद करीब होते हैं और प्यार के मामले में काफी समर्पित होते हैं।